
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2017 M. RUGPJŪČIO 2 D. ĮSAKYMO NR. AG-135 „DĖL ŠAKIŲ RAJONO SAVIVALDYBEI NUOSAVYBĖS TEISE PRIKLAUSANČIŲ VIEŠOSIOS ĮSTAIGOS DALININKO (SAVININKO) TEISIŲ PARDAVIMO VIEŠO AUKCIONO BŪDU TAISYKLIŲ PATVIRTINIMO“ PAKEITIMO

2020 m. vasario      d.  Nr. AG-
Šakiai

	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2019 m. balandžio 17 d. nutarimu Nr. 354 „Dėl Lietuvos Respublikos Vyriausybės 2014 m. sausio 29 d. nutarimo Nr. 89 „Dėl valstybei ar savivaldybei nuosavybės teise priklausančių viešosios įstaigos dalininko teisių pardavimo viešo aukciono būdu tvarkos aprašo patvirtinimo“ pakeitimo“,
	pakeičiu Šakių rajono savivaldybei nuosavybės teise priklausančių viešosios įstaigos dalininko (savininko) teisių pardavimo viešo aukciono būdu taisykles, patvirtintas Šakių rajono savivaldybės administracijos direktoriaus 2017 m. rugpjūčio 2 d. įsakymu Nr. AG-135 „Dėl Šakių rajono savivaldybei nuosavybės teise priklausančių viešosios įstaigos dalininko (savininko) teisių pardavimo viešo aukciono būdu taisyklių patvirtinimo“:
	1. Pakeičiu 11 punktą ir jį išdėstau taip:
	„11. Aukcionas vykdomas, jeigu jame dalyvauti įregistruojamas ne mažiau kaip 1 aukciono dalyvis.“
	2. Pakeičiu 12 punktą ir jį išdėstau taip:
	„12. Registruodamasis aukciono dalyviu, fizinis asmuo nurodo vardą, pavardę, dokumento, patvirtinančio asmens tapatybę, pavadinimą ir numerį, o juridinis asmuo, organizacija, jų filialai ir atstovybės – pavadinimą, kodą, buveinę ir vadovo ar įgalioto atstovauti asmens vardą ir pavardę (Registravimo knygos forma nustatyta Taisyklių 2 priede). Aukciono dalyvių asmens duomenys tretiesiems asmenims gali būti atskleisti tik asmens duomenų apsaugą reguliuojančių teisės aktų nustatytais atvejais ir tvarka.“
	3. Pakeičiu 22.3 papunktį ir jį išdėstau taip:
	„22.3. aukcione neužsiregistravo nė vienas aukciono dalyvis.“
	4. Pakeičiu 26 punktą ir jį išdėstau taip:
	„26. Aukciono laimėtojas už aukcione nupirktas dalininko teises atsiskaito per 10 kalendorinių dienų nuo duomenų mokėjimo pavedimui suformuoti pranešimo gavimo. Aukciono laimėtojui visiškai atsiskaičius už aukcione nupirktas dalininko teises, gautos lėšos per 14 kalendorinių dienų turi būti pervedamos į savivaldybės biudžetą.“
Šis įsakymas per vieną mėnesį nuo jo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius							Dainius Grincevičius

